Държавен вестник, бр. 25, 2002 г., стр. 22

С Т Р .  22
Д Ъ Р Ж А В Е Н   В Е С Т Н И К
Б Р О Й  25
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА,
УЧРЕЖДЕНИЯ И ОБЩИНИ
МИНИСТЕРСТВО
НА ЗЕМЕДЕЛИЕТО И ГОРИТЕ
ЗАПОВЕД № РД-47-2
от 4 февруари 2002 г.
На основание чл. 17, ал. 8 ЗСПЗЗ нареждам:
1. Да се преработи частично влезлият в сила план
за земеразделяне на землището на гр. Елин Пелин,
Софийска област, в частта на масиви № 23 и 33 с обща
площ 236,5 дка.
2. Контрола по изпълнение на заповедта възлагам
на директора на дирекция “ДВЗЗГЗГФ”.
3. Заповедта отменя заповед № РД-46-1813 от
12.ХII.2001 г.
Министър: М. Дикме
11406
ЗАПОВЕД № РД-47-3
от 4 февруари 2002 г.
На основание чл. 17, ал. 8 ЗСПЗЗ нареждам:
1. Да се преработи частично одобрената карта на
съществуващите на терена стари реални граници на
землището на с. Комщица, община Годеч, Софийска
област, в частта на масив 2, парцели № 379, 455, 442,
444, 443, 406, 407, 408, 555, 405, 404, 493, 403, 402, 401,
409, 400, 399, 410, 398, 397, 396, 382, 381, 411, 412, 413,
414, 415, 416, 380, 470, 372, 362, 363, 364, 378, 377, 376,
375, 374, 365, 441, 439, 361, 383, 395, 384, 437, 385, 372,
371, 394, 393, 392, 391, 390, 389, 388, 387, 386, 436, 467,
342, 343, 519, 520, 370, 369, 338, 341, 340, 339, 521, 337,
336, 335, 334, 333, 468, 469, 344, 345, 346, 347, 348, 350,
366, 367, 368, 373, 440, 438, 359, 24, 360, 358, 357, 356,
355, 26, 27, 434, 458, 349, 460, 459, 351, 482, 466, 76, 77,
79, 465, 354, 353, 352, 463, 462, 461, 81, 82, 83, 464, 84,
85, 483, 86, 87, 475, 485, 432, 478, 435, 472, 476 и 477 с
обща площ 200 дка.
2. Контрола по изпълнение на заповедта възла-
гам на директора на дирекция “Дейности по възста-
новяване на земеделските земи, горите и земите от
горския фонд”.
Министър: М. Дикме
11407
ЗАПОВЕД № РД-42-30
от 21 февруари 2002 г.
На основание чл. 3, ал. 1, т. 1, чл. 20, 23 и чл. 25, ал. 2,
т. 2 ЗППДОбП във връзка с чл. 1, ал. 2, т. 1 и чл. 2 от
Наредбата за конкурсите, чл. 3 от Наредбата за услови-
ята и реда за придобиване при облекчени условия на
дялове и акции—собственост на държавата и общини-
те, и за безвъзмездно получаване на акции, собственост
на държавата във връзка със заповед № РД- 42-708 от
26.Х.1999 г. за приватизация на “Сортоизпитване—
Зимница”—ЕООД, с. Зимница, област Ямбол (ДВ,
бр. 96 от 1999 г.) нареждам:
1. Да се извърши продажба на 80 на сто от дяловете
в регистрирания капитал на “Сортоизпитване—Зим-
ница”—ЕООД, с. Зимница, област Ямбол, чрез пуб-
лично оповестен конкурс.
2. Утвърждавам конкурсната документация и оп-
ределям следните конкурсни условия:
2.1. приоритетни условия:
а) размер на предложената цена—не по-ниска от
началната офертна цена;
б) начин и срок на плащане—цената изцяло пла-
тима в левове, чрез банков превод по сметката на
МЗГ, в 14-дневен срок след подписване на договора
за продажба;
в) предлагане на обоснована инвестиционна прог-
рама с разпределение на инвестициите по вид, години
и размер за период не по-малък от 3 години считано от
датата на прехвърляне на собствеността на дяловете,
предмет на продажба;
г) запазване предмета на дейност за срок от 3 годи-
ни считано от датата на прехвърляне на собствеността
на дяловете, предмет на продажба;
2.2. общи условия:
а) забрана за прехвърляне на закупените по реда
на този конкурс дялове за срок 5 години след придо-
биването;
б) поемане за изплащане на задълженията на дру-
жеството;
в) собствеността върху закупените дялове се прех-
върля след окончателното заплащане на цената и евен-
туално начислените лихви за забава в срок до 7 дни по
нормативно определения ред;
г) в случай че конкурсът бъде спечелен от юриди-
ческо лице, което отговаря на условията на чл. 25,
ал. 3 ЗППДОбП, се прилагат съответните разпоред-
би на ЗППДОбП; собствеността върху дяловете се
прехвърля след превеждане по банков път на сумата
по първоначалната вноска; в случай че този участ-
ник бъде избран за купувач и реши да се ползва от
реда за плащане, определен в чл. 25, ал. 3, т. 1—3 вкл.
ЗППДОбП, той е длъжен съгласно разпоредбата на
чл. 25, ал. 5 ЗППДОбП да предложи надлежна га-
ранция за обезпечаване плащането на неизплатена-
та част от цената.
3. След упражняване правото на лицата по чл. 5,
ал. 2 ЗППДОбП за закупуване на дялове при облекче-
ни условия останалите неизкупени дялове ще бъдат
предложени на определения за купувач по цена на един
дял съгласно сключения договор за продажба.
4. В 30-дневен срок след датата на обнародване на
заповедта в “Държавен вестник” заинтересуваните лица
закупуват конкурсна документация срещу представяне
на личен паспорт, като цената є е 400 лв. и се заплаща
в брой в стая 348 на МЗГ до 12 ч. на съответния ден.
5. В 30-дневен срок след датата на обнародване на
заповедта в “Държавен вестник” кандидатите пред-
ставят предложения за участие в конкурса за закупува-
не на дялове от капитала на дружеството в Министер-
ството на земеделието и горите, бул. Христо Ботев 55,
гише “Деловодство”, до 12 ч. на съответния ден.
6. Оглед на дружеството може да се извърши всеки
работен ден до края на срока за приемане на предложе-
нията за участие в конкурса след закупуване на конкурс-
ната документация и след представяне в дружеството
на фактура за закупена документация. Извършеният
оглед се удостоверява от участника в конкурса с под-
писване на декларация за извършен оглед.
7. Депозитът за участие в конкурса е в размер
5000 лв.
8. Датата на обнародване на заповедта в “Държа-
вен вестник” да се счита за начална дата за продажба
на общ дял при облекчени условия на лицата по чл. 5,
ал. 2 ЗППДОбП. Декларации за придобиването им се
подават в тримесечен срок в дружеството.
Министър: М. Дикме
11940